
1. Проблем/проблеми за решаване: 
Проблем 1: Таксите, които се събират от Българския институт по метрология, не са разходоориентирани.
С приемането на Тарифата за таксите, които се събират от Българския институт по метрология през 2013 г. (ПМС № 95 от 19.04.2013 г.) същата е приведена в съответствие с Методиката за определяне на разходоориентиран размер на таксите по чл. 7а на Закона за ограничаване на административното регулиране и административния контрол върху стопанската дейност и разходването им, приета с Постановление № 1 на МС от 5 януари 2012 г. 
Впоследствие Тарифата е променяна неколкократно:
· първите изменения се отнасяха предимно за въвеждане на такси за нововъзложени услуги, предоставяни от БИМ или преразглеждане на някои от тях във връзка с политиката на страната за облекчаване на бизнеса, например промени от въвеждане на хармонизираното законодателство наложиха отмяна на такси за изпитване на група средства за измерване, а при средства за измерване с медицински функции - отмяна на такси за изпитване и първоначална проверка, допълване на правното регулиране на метрологичния контрол по отношение на средствата за измерване, предназначени за отчитане на задълженията на данъчнозадължени лица по Закона за данък добавена стойност, извършващи продажби на течни горива чрез средства за измерване на разход и други, като нивомерни измервателни системи, алкохоломери и ареометри за алкохол с цифрова индикация, разходомери и измервателни системи за компресиран природен газ (метан), въвеждане на такси за контрол на ефективността на системи за улавяне на бензинови пари, въвеждане на такси за контрол на електронни системи с фискална памет  и др.
· при изменението през 2023 г. бе актуализиран размерът на таксите за контрола, които осъществява БИМ, така че той да бъде разходоориентиран спрямо направените разходи през 2022 г.
· Влизането в сила на Закона за въвеждане на еврото в Република България (Обн. ДВ. бр.70 от 20 Август 2024 г.) наложи действащата Тарифата за таксите, които се събират от Българския институт по метрология да се приведе в съответствие с него, а именно – с изискването за двойно обозначаване на цените на услугите в лева и в евро чрез превалутиране на действащия размер на таксите от лева към евро при спазване на подхода и правилата за превалутиране, заложени съответно в чл. 12 и чл. 13  от ЗВЕРБ. Тъй като измененията и допълненията, които се наложиха бяха многобройни и съществени се прие нов нормативен акт (ПМС № 16 от 13.03.2025 г., Обн. ДВ. бр.23 от 18 Март 2025 г.), и се отмени действащият. Така по същество размерът на таксите се запази същия, определен въз основа на разходната част на бюджета на БИМ през 2022 г.
При изменението на Тарифата през 2023 г. бюджетът на БИМ  за предходната (2022 г.) в разходната си част е  бил 10 639 515 лв./5 439 898 евро, (в т.ч. показател Персонал е 7 133 382 лв./3 647 240 евро). През 2025 г. отчетът на изпълнението бюджета на БИМ   в разходната си част  е в размер на  19 414 479 лв./9 926 465 евро, (в т.ч. показател Персонал е 11 094 935 лв./ 5 672 750 евро), т. е. 82 %  увеличение на общо разходите. Изходните данни  са превалутирани в евро по курс 1 €= 1,95583 лв.
Основните фактори за увеличение на разходите спрямо 2022 г. са:
· Увеличение на заплатите и осигурителните вноски от работодател на служителите на БИМ спрямо 2022 г. общо с около 64 % ;
· Доставка на нови технически средства и транспортни средства за осъществяване на контрола за периода 2023-2025 г. в размер на 22 590 600 лв./11 550 390 евро, което въздейства в увеличение на  размера на преките и непреките амортизационните отчисления с  35 % - през 2023 и 2024 г. е извършен преглед преоценка на активите и е увеличена балансовата им стойност( на сгради) в общ размер на 2 706 133 лв./1 383 624 евро, което въздейства в увеличение на  размера на преките и непреките амортизационните отчисления;
· Увеличаване на цената на режийните разходи – гориво, електрическа енергия, топлинна.
Увеличението на разходите по-горе се отразява на часовата ставка спрямо 2022 г. за отделите видове услуги, както е посочено в таблицата:
	
	Група услуги1
	Група услуги2
	Група услуги3

	
	2022 г. 
	2025 г.
	2022 г. 
	2025 г.
	2022 г. 
	2025 г.

	
	ПРЕКИ РАЗХОДИ

	СЧСПОП
	7,32
	11,55
	8,88
	13,37
	8,14
	14,56

	СЧСРП
	7,16
	11,99
	7,16
	11,99
	7,16
	11,99

	РПДА
	0,71
	1,02
	0,92
	1,07
	0,64
	1,32

	РМ
	0,70
	0,47
	0,90
	0,49
	0,63
	0,61

	РВУ
	0,48
	0,22
	0,62
	0,23
	0,43
	0,29

	ДПР
	0,25
	0,27
	0,32
	0,29
	0,22
	0,35

	
	НЕПРЕКИ РАЗХОДИ

	
	0,44
	2,66
	0,58
	2,78
	0,40
	3,43


Където:
· „Група услуги 1“ включват първоначални и последваща проверки, 
· „Група услуги 2“ включват изпитване на фискални устройства;
· „Група услуги 3“ включва одобряване на типа.
· СЧСПОП е средна часова ставка на пряко отговорния персонал;
· СЧСРП е средна часова ставка на ръководния персонал;
· РМ е разходът за материали за остойностяваната услуга;
· РВУ е разходът за външни услуги за остойностяваната услуга;
· РПДА е разходът за дълготрайни активи, присъщи за остойностяваната услуга;
· ДПР са други преки разходи.
За да бъдат спазени изискванията на законодателството, е необходимо изменение на Тарифата в частта на размера на действащите такси. При направените изчисления и анализиране на данните от тях се установи, че таксите, събирани от БИМ, трябва да бъдат увеличени средно с около 45 %, като процентът варира за различните услуги, както следва:
· Одобряване на типа на средства за измерване – 42 %;
· Първоначална проверка на средства за измерване – 38 %;
· Последваща проверка на средства за измерване – 34 %;
· Одобряване на типа на фискални устройства – 51 %;
· Първоначална проверка на електронни системи с фискална памет – 47 %;
· Последваща проверка на електронни системи с фискална памет – 40 %;
· Проверка на системи за улавяне на бензинови пари, съответстващи на етап II на УБП – 27 %;
· Оправомощаване на лица за проверка на системи за улавяне на бензинови пари, съответстващи на етап  II на УБП –111 %.
При формиране на новите такси е взето под внимание и въвеждането в експлоатация на единната система за управление и контрол на административните дейности (ЕСУКАД) в БИМ, което намалява времето за заявяване и отчитане на контролните дейности, както и времето за попълване на протоколите от тях с около 22 %, като по този начин пряко влияе върху формирането на крайната такса за определена услуга – с намаляване на времената за извършване на услугата на пряко отговорния персонал (Т1) и на ръководния персонал (Т2). 

Проблем 2: В действащата тарифа:
· не са предвидени такси за контрол на средства за измерване, въведен с измененията и допълненията на Наредбата за средствата за измерване, които подлежат на метрологичен контрол през последните години:
С изменението и допълнението на отменената Наредбата за средствата за измерване, които подлежат на метрологичен контрол (изм. и доп. ДВ. бр.86 от 28 Октомври 2022 г.) и приемането на Наредбата за средствата за измерване, които подлежат на контрол (Приета с ПМС № 417 от 29.11.2024 г., Обн. ДВ. бр.103 от 6 Декември 2024 г.) се въведоха метрологични и технически изисквания, ред и методи за контрол на нови видове средства за измерване, както следва:
1. Везни с автоматично действие за измерване в движение на масата и на осовото натоварване на пътни превозни средства;
2. Водомери за нечиста студена вода;
3. Средства за измерване на природен газ или пара, които работят със стандартизирано стесняващо устройство – бленда;
4. Съоръжения за измерване на специфичната активност на твърди материали при освобождаване от контрол.
За тези видове средства за измерване няма определени такси в действащата Тарифа за таксите, които се събират от БИМ.
За изброените по-горе нови видове средства за измерване, които подлежат на контрол,  е определен разходоориентиран размер на такси при осъществяването на контрола, за да бъде спазено изискването на действащия Закон за измерванията, което гласи:
„Чл. 82. (Изм. - ДВ, бр. 95 от 2005 г., в сила от 01.03.2006 г.) (1) За контрол на средствата за измерване и за метрологична експертиза се събират такси по тарифа, одобрена от Министерския съвет.“
· фигурират такси за контрол на средства за измерване, чийто контрол е отпаднал:
При приемането на Наредбата за средствата за измерване, които подлежат на метрологичен контрол през 2024 г. отпадна контролът на клинични електрически термометри с максимално показание, обемни разходомери за течности, различни от вода, стъклени живачни термометри, използвани при определяне на алкохолна концентрация, часовници за превключване на тарифни електромери, диоптрометри и др. средства за измерване, които обаче фигурират в действащата Тарифа за таксите, които се събират от БИМ.
Разминаването между двата документа би могло да доведе до спорни тълкувания и грешни изводи от лицата, задължени по Закона за измерванията.
Предлага се заличаване от Тарифата на видовете средства за измерване, които не попадат в обхвата на Наредбата за средствата за измерване, които подлежат на метрологичен контрол.

· е налично разминаване в терминологията между Наредбата за средствата за измерване и действащата Тарифа за таксите, които се събират от Българския институт по метрология:
При приемането на Наредбата през 2024 г., във връзка с промяна на терминологията в международни, европейски и национални документи, се наложи промяна на част от наименованията на различни видове средства за измерване (например: топломери – средства за измерване на термална енергия, и др.).
Измененията на наименованията на тези средства за измерване не са отразени в действащата Тарифа, което би могло да доведе до объркване на лицата, задължени по Закона за измерванията.
За тази цел се предлага уеднаквяване на използваната терминология в двата нормативни акта.

Проблем 3: Двойно обозначаване на цените на таксите
Съгласно чл. 15 ал. 2 от Закона за въвеждане на еврото в Република България периодът на двойно обозначаване на цените на стоките и услугите в евро и в лева приключва на 8 август 2026 г. След тази дата се изисква цените на стоките и услугите да бъдат обозначавани само в евро. 
Действащата Тарифа е разработена и приета, като размерът на таксите е двойно обозначен  - в лева и в евро. 
За да бъде изпълнено изискването на ЗВЕРБ се предлага таксите да бъдат обозначени само в евро.

	2. Цели:
Цел 1: Увеличение на приходната част на бюджета на БИМ, а от там и на Държавния бюджет, и постигане на баланс с разходната част в резултат на прилагане на разходоориентирани такси на услугите, предоставяни от Института
Цел 2: Актуализиране на средствата за измерване, за които се събират такси за контрол в съответствие с Наредбата за средствата за измерване, които подлежат на метрологичен контрол. 
Цел 3: Изпълнение на изискванията на Закона за въвеждане на еврото в Република България.

	3. Заинтересовани страни: 
3.1. Български институт по метрология 
3.2. Задължени лица по Закона за измерванията и подзаконови нормативни актове към Закона за данък върху добавена стойност – производители, вносители, лица, извършващи ремонт на СИ и ФУ и ползватели на СИ и ФУ*:
· 92 производители и вносители на средства за измерване заявяващи на одобряване на типа на средства за измерване;
· 27231 заявители на първоначална и последващи проверки на средства за измерване (предимно малки и средни предприятия);
· 353 заявители на метрологични експертизи на средства за измерване (електроразпределителни дружества, частни лица и институции);
· 35 производители и вносители на фискални устройства;
· 106 лица извършващи сервизно обслужване и ремонт на фискални устройства;
* данните за производителите и вносителите на средства за измерване са въз основа на заявления получени през последните 5 години, а за останалите заинтересовани страни - на база получени заявления през 2025 г.
3.3. Задължени лица по Закона за чистотата на атмосферния въздух в областта на контрол на системите за улавяне на бензинови пари, съответстващи на Етап 2 на УБП – 4 оправомощени лица.

	4. Варианти на действие. Анализ на въздействията:

	4.1. Проблем 1: Таксите, които се събират от Българския институт по метрология, не са разходоориентирани.

	Вариант 1 „Без действие“:
Описание:
При вариант „Без действие“ предложените изменения не се приемат. Действащата тарифа остава в сила. 
Положителни (икономически/социални/екологични) въздействия:
Лицата, задължени по действащото законодателство в обхвата на административните услуги на Института, ще плащат по-ниски такси, което в моментната геополитическа ситуация ще се отрази положително върху тяхното икономическо състояние.
Отрицателни (икономически/социални/екологични) въздействия:
Действащите такси са в разрез с принципите на Закона за ограничаване на административното регулиране и административния контрол върху стопанската дейност и разходването им, съгласно който „размерът на таксата трябва да съответства на разходите на административния орган за извършване на съответната услуга и за упражняване на контрола, в т.ч. необходимите материално-технически разходи и всички административни разходи за изпълнение на задълженията на длъжностните лица с оглед на тяхната квалификация и изразходвано работно време“. Дисбаланс в бюджета на БИМ - разходите на БИМ надвишават приходите, както е посочено в таблицата, по-долу:
	Година
	Бюджет на БИМ

	
	Приходи, €
	Разходи, €
	Разлика

	2023
	3 922 191*
	6 546 626
	-67%

	2024
	6 925 887
	12 787 958
	-85%

	2025
	7 051 880
	9 956 465
	-41%

	Средно
	5 966 653
	9 763 683
	-64%


* Тарифата влезе в сила в края на м. септември 2023 г.
Разликата между действащите и действителните такси за предлаганите услуги от БИМ на практика е за сметка на държавния бюджет.
Специфични въздействия: не са идентифицирани.
Въздействия върху малките и средните предприятия:  не са идентифицирани.
Административна тежест: не се променя.

Вариант 2 „Приемане на предложените изменения“:
Описание:
При този вариант предложените изменения и допълнения на Тарифата се приемат.
Положителни (икономически/социални/екологични) въздействия:
За услугите, които БИМ предоставя, ще бъдат актуализирани таксите съгласно изискванията на действащото законодателство. По този начин се постига баланс между ползите и разходите на администрацията и частните субекти. Така частните субекти, задължени по Закона за измерванията, няма да получават услуга, частично покривана за сметка на бюджета, а ще заплащат действителния размер на таксите. Финансовите последици за 
Размерът на предложените нови такси е в съответствие с необходимите материално-технически и административни разходи за извършване на съответната дейност и е определен съгласно Методиката за определяне на разходоориентиран размер на таксите по чл. 7а от Закона за ограничаване на административното регулиране и административния контрол върху стопанската дейност и разходването им. Повишаване на приходите от събраните такси в резултат на предоставяните от БИМ услуги в държавния бюджет на Р. България средно с около 53 %.
За прилагането на проекта на акт не са необходими допълнителни разходи/трансфери/други плащания по бюджета на МИИИ, респективно по бюджета на БИМ. С въвеждането на новия размер на таксите се очаква увеличение на приходната част на бюджета на БИМ. Очакваното увеличение на  неданъчните приходи е изчислено като разлика от произведенията на очаквания брой предоставени услуги по сега действащата стойност на таксата за всяка услуга и очаквания брой предоставени услуги по новоопределената стойност на таксата за всяка услуга. Прогнозният брой на предоставените услуги е определен на база отчетни данни за 2025 г.  и неговото очаквано изменение през настоящата и следващите години, определено на исторически принцип.
В резултат на приложения метод определянето на размера на очакваното  увеличение на неданъчните приходи от държавни такси за всяка следваща  година е видно от данните в долната таблицата:

	Година
	Очаквано увеличение на приходите за всяка от прогнозните години спрямо 2025 г.
	Разходи

	2027 г.
	1 649 466 €
	0 €

	2028 г.
	1 649 466 €
	0 €

	2029 г.
	1 649 466 €
	0 €




При прогнозиране на увеличението на приходите са взети под внимание:
· периодичността на последващата проверка, която е различна за различните видове средства за измерване;
·  заявленията за първоначална проверка, одобряване на типа и метрологична експертиза на средства за измерване, които нямат определена периодичност, а зависят от  нуждите на българския пазар;
· прилагането на метод за статистически контрол при проверката на електромери,
както е посочено в таблицата, по-долу:
	Вид услуга

	Отчетен брой предо-ставени услуги за 2025 г.

	Очакван брой предоставени услуги за 2027 г.
	Очаквано увеличе-
ние на 
приход 
2027 г., €
	Очакван брой предоставени услуги за 2028 г. 
	Очаквано увеличение на приход 2028 г., €
	Очакван брой предоставени услуги за 2029 г. 
	Очаквано увеличение на приход 2029 г., €

	Група услуги 1: Първоначални и последващи проверки на средства за измерване

	602 434 
	527 404*
	1 686 099
	527 404
	1 686 099
	527 404
	1 686 099

	Група услуга 2: Изпитване на фискални устройства и ИАСУТД

	403
	200**
	-53 215
	200
	-53 215
	200
	-53 215

	Група услуга 3: Одобряване на типа на средства за измерване

	47
	47
	16 582
	47
	16 582
	47
	16 582

	Общо:
	
	
	1 649 466 €
	
	1 649 466 €
	
	1 649 466 €


 * поради промяната на периода на последваща проверка на монофазни и трифазни електромери, броят на заявяваните за проверка електромери чрез прилагане на статистически контрол се очаква да намалее средно с около 18 % годишно.
** очакваният брой за изпитвания по Група услуги 2 е по-малък в сравнение с 2025 г., тъй като поради влизане в сила на Закона за въвеждане на еврото в Република България през 2025 г. се отбеляза пик на одобренията на ФУ и ИАСУТД, а през следващите години се очаква работата да се нормализира.
Отрицателни (икономически/социални/екологични) въздействия:
Лицата, задължени по действащото законодателство в обхвата на административните услуги на Института ще плащат по-високи, но разходоориентирани такси, по видове услуги, както следва:
· Одобряване на типа на средства за измерване – 42 %;
· Първоначална проверка на средства за измерване – 38 %;
· Последваща проверка на средства за измерване – 34 %;
· Одобряване на типа на фискални устройства – 51 %;
· Първоначална проверка на електронни системи с фискална памет – 47 %;
· Последваща проверка на електронни системи с фискална памет – 40 %;
· Проверка на системи за улавяне на бензинови пари, съответстващи на етап II на УБП – 27 %;
Оправомощаване на лица за проверка на системи за улавяне на бензинови пари, съответстващи на етап  II на УБП –111 %.
Във финансово изражение горните процентни стойности ще се отразят върху заинтересoваните групи, както следва:
	Вид услуга
	Заинтересовани лица
	Общо годишно увеличение в евро 
	Средно годишно увеличение на заинтересовано лице

	Одобряване на типа на средства за измерване
	Производители и вносители на средства за измерване (92 лица за последните 5 години)
	16 582 €
	180 €

	Първоначална проверка на средства за измерване
	Производители и вносители на средства за измерване (92 лица за последните 5 години)
	80 509 €
	875 €

	Последваща проверка на средства за измерване
	Лица, които използват средствата за измерване и лица, които извършват ремонт на средствата за измерване (27 139)
	1 467 418 €
	54 €

	Одобряване на типа на фискални устройства
	Производители и вносители на фискални устройства (35)
	10 760 €
	307 €

	Първоначална проверка на електронни системи с фискална памет
	Лица, които използват ЕСФП (1100)
	10 961 €
	10 €

	Последваща проверка на електронни системи с фискална памет
	Лица, които използват ЕСФП (1100)
	56 849 €
	52 €

	Проверка на системи за улавяне на бензинови пари, съответстващи на етап II на УБП
	Лица, на чиито обекти са монтирани СУБП и проверката се извършва от БИМ (1)
	56 €
	56 €

	Оправомощаване на лица за проверка на системи за улавяне на бензинови пари, съответстващи на етап  II на УБП
	Оправомощени лица за проверка на СУБП (4)
	6331 €
	1 583 €




Специфични въздействия:
Въздействия върху малките и средните предприятия:  
Не малка част от заявителите на административни услуги на Института са малки и средни предприятия. Като част от задължените по действащото законодателство в обхвата на административните услуги на БИМ, същите ще плащат по-високи, но разходоориентирани такси, с размер на увеличението, посочено по-горе.
Административна тежест: увеличава се по отношение на размера на таксите, чието процентно увеличение е посочено по-горе. 

	[bookmark: _GoBack]4.2. Проблем 2: В действащата тарифа не са предвидени такси за контрол на средства за измерване, въведен с измененията и допълненията на Наредбата за средствата за измерване, които подлежат на метрологичен контрол през последните години, като в същото време фигурират такси за контрол на средства за измерване, чийто контрол е отпаднал и съществува терминологично разминаване между Наредбата и тарифата.

	Вариант 1 „Без действие“:
Описание:
При вариант „Без действие“ предложените изменения не се приемат. В действащата тарифа не се въвеждат  такси за контрол на средства за измерване, въведен с Наредбата за средствата за измерване, които подлежат на метрологичен контрол. Остават в сила и таксите, за средствата за измерване, контролът на които е отпаднал.
Положителни (икономически/социални/екологични) въздействия:
Не са идентифицирани.
Отрицателни (икономически/социални/екологични) въздействия:
За средствата за измерване, за които е въведен контрол с новата Наредба, ще се използва възможността, предоставяна от чл. 9 на действащата тарифа, който гласи:
„Чл. 9. За изпитване, проверка, експертиза, измервания и метрологични изследвания на СИ, непосочени в чл. 2, ал. 1, и за СИ по чл. 25 на Закона за измерванията, както и за други дейности по метрологичен контрол, неупоменати в настоящия раздел, се събират такси, чийто размер се определя по фактически вложеното време, като таксата за всеки час е: 20,45 евро.“
В този случай, поради различната експертност в различните структурни звена на института, различното разстояние до обекта на контрола и други причини, за едно и също средство за измерване е възможно да бъде събирана различна такса, което да доведе до спорове със заявителите.
Ако таксите за средствата за измерване, чийто контрол е отпаднал с приемането на Наредбата, това ще доведе до противоречие с нея, до объркване и неясно тълкуване от икономическите оператори, задължени по Закона за измерванията.
Терминологичното разминаване между новата Наредба и действащата тарифа би довело до объркване и неправилно тълкуване на това за кои средства за измерване каква такса се събира.
Специфични въздействия: не са идентифицирани.
Въздействия върху малките и средните предприятия:  не са идентифицирани.
Административна тежест: не се променя.

Вариант 2 Приемане на такси за контрол на средства за измерване, въведени с измененията и допълненията на НСИКПМК, отменяне на таксите за средства за измерване, чийто контрол е отпаднал и синхронизиране на терминологията между Наредбата и тарифата. 
Описание:
При този вариант предложените изменения се приемат, а именно:
· въвеждат се такси за контрол на средства за измерване, въведен с измененията и допълненията на НСИКПМК;
· отменят се таксите за средства за измерване, чийто контрол е отпаднал;
· синхронизира се терминологията между НСИКПМК и тарифата.

Положителни (икономически/социални/екологични) въздействия:
Лицата, задължени по Закона за измерванията, ще имат ясна представа и възможност за планиране на финансовите средства, необходими за контрола на нововъведените средствата за измерване, въз основа на твърда, разходоориентирана такса.
Ще се отстрани противоречието между тарифата и НСИКПМК по отношение на таксите за средства за измерване, чийто контрол е отменен.
Синхронизация между двата нормативни акта.
Отрицателни (икономически/социални/екологични) въздействия:
 Не са идентифицирани. 
Специфични въздействия:
Въздействия върху малките и средните предприятия:  
Не малка част от заявителите на административни услуги на Института са малки и средни предприятия. Като част от задължените по действащото законодателство в обхвата на административните услуги на БИМ, същите ще плащат твърди, разходоориентирани такси за контрол на нововъведените СИ в НСИКПМК, ще има ясна представа и възможност за планиране на бюджета си по отношение на осъществявания контрол на тези средства за измерване.  Ще разполагат с ясен и недвусмислен нормативен документ, в синхрон с НСИКПМК.  
Административна тежест: не е приложимо. 

	4.3. Проблем 3: Двойно обозначаване на цените на таксите.

	Вариант 1 „Без действие“:
Описание:
При вариант „Без действие“ предложените изменения не се приемат. В действащата тарифа не се отразяват изискванията на чл. 15 ал. 2 от Закона за въвеждане на еврото в Република България. 
Положителни (икономически/социални/екологични) въздействия:
Не са идентифицирани.
Отрицателни (икономически/социални/екологични) въздействия:
Противоречие между ЗВЕРБ и действащата тарифа.
Специфични въздействия:
Въздействия върху малките и средните предприятия:  не са идентифицирани.
Административна тежест: не се променя.

Вариант 2 Въвеждане на изискванията на чл. 15 ал. 2 от ЗВЕРБ
Описание:
При този вариант таксите се обозначават само в официално приетата валута на страната.
Положителни (икономически/социални/екологични) въздействия:
Тарифа за таксите, съответстваща на действащото законодателство.
Отрицателни (икономически/социални/екологични) въздействия:
Противоречие между ЗВЕРБ и тарифата.
Специфични въздействия:
Въздействия върху малките и средните предприятия:  
Не са идентифицирани
Административна тежест: не е приложимо.. 

	5. Сравняване на вариантите:
Степени на изпълнение по критерии: 1) висока; 2) средна; 3) ниска.
5.1. По проблем 1:
	
	Вариант 1
 „Без действие“
	Вариант 2

	Ефективност
	Увеличение на приходната част на бюджета на БИМ, а от там и на Държавния бюджет, и постигане на баланс с разходната част в резултат на прилагане на разходоориентирани такси на услугите, предоставяни от Института
	ниска
	висока

	Ефикасност
	
	ниска
	висока

	Съгласуваност
	
	ниска
	висока




	
5.2. По проблем 2:
	
	Вариант 1
 „Без действие“
	Вариант 2

	Ефективност
	Актуализиране на средствата за измерване, за които се събират такси за контрол в съответствие с Наредбата за средствата за измерване, които подлежат на метрологичен контрол
	ниска
	висока

	Ефикасност
	
	ниска
	висока

	Съгласуваност
	
	ниска
	висока




	5.3. По проблем 3:
	
	Вариант 1
 „Без действие“
	Вариант 2

	Ефективност
	Изпълнение на изискванията на Закона за въвеждане на еврото в Република България
	ниска
	висока

	Ефикасност
	
	ниска
	висока

	Съгласуваност
	
	ниска
	висока




	6. Избор на препоръчителен вариант:
По проблем 1: Вариант 2 „Приемане на предложените изменения“
Въпреки допълнителната финансова тежест лицата, задължени по действащото законодателство в обхвата на административните услуги на Института, ще заплащат законосъобразно определени такси, чийто размер е в съответствие с необходимите материално-технически и административни разходи, за извършване на съответната дейност и е определен съгласно Методиката за определяне на разходоориентиран размер на таксите по чл. 7а от Закона за ограничаване на административното регулиране и административния контрол върху стопанската дейност и разходването им. По този начин ще се постига баланс между ползите и разходите на администрацията и задължените лица и ще се избегне скритото съфинансиране от страна на държавния бюджет към производители, вносители, ползватели и лица, извършващи ремонт на средства за измерване и фискални устройства. Очаква се увеличение на приходите в държавния бюджет от 2027 г. се в размер на около 2 млн. евро.
По проблем 2: Вариант 2 „Приемане на такси за контрол на средства за измерване, въведени с измененията и допълненията на НСИКПМК, отменяне на таксите за средства за измерване, чийто контрол е отпаднал и синхронизиране на терминологията между Наредбата и тарифата. 
С въвеждането на такси за контрол на средства за измерване, въведен с измененията и допълненията на НСИКПМК, отмяната на таксите за средства за измерване, чийто контрол е отпаднал и синхронизирането на терминологията между НСИКПМК и тарифата ще се постигне яснота, възможност за планиране и премахване на съществуващите противоречия в двата документа.
По проблем 3: Вариант 2 „Въвеждане на изискванията на чл. 15 ал. 2 от ЗВЕРБ“
Еднозначно обозначение на размера на таксите в съответствие с изискванията на ЗВЕРБ.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):


 
Проблем 1: Ще се увеличи.
Лицата, задължени по действащото законодателство в обхвата на административните услуги на Института ще плащат по-високи, но разходоориентирани такси, по видове услуги, както следва:
· Одобряване на типа на средства за измерване – 42 %;
· Първоначална проверка на средства за измерване – 38 %;
· Последваща проверка на средства за измерване – 34 %;
· Одобряване на типа на фискални устройства – 51 %;
· Първоначална проверка на електронни системи с фискална памет – 47 %;
· Последваща проверка на електронни системи с фискална памет – 40 %;
· Проверка на системи за улавяне на бензинови пари, съответстващи на етап II на УБП – 27 %;
· Оправомощаване на лица за проверка на системи за улавяне на бензинови пари, съответстващи на етап  II на УБП –111 %.
Проблем 2: Няма ефект.
Проблем 3: Няма ефект.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?



	6.3. Създават ли се нови регистри от прилагането на препоръчителния вариант (включително по отделните проблеми)?



	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?


Не малка част от лицата, които имат задължение по Закона за измерванията и подзаконовите нормативни актове към Закона за данъка върху добавената стойност, се явяват МСП. Актуализирането на таксите ще доведе до завишаване на разходите им при изпълнение на задълженията им спрямо законодателството със средно около 53 %.

	6.5. Потенциални рискове от прилагането на препоръчителния вариант (включително по отделните проблеми):
Риск от намаляване на изпълнението на задълженията на ползвателите на административните услуги, предоставяни от БИМ, чието въздействие може да се намали чрез ефективен метрологичен надзор.

	7. Консултации:


Проектът на ПМС за изменение и допълнение на Тарифата за таксите, които се събират от Българския институт по метрология ще бъде съгласуван в съответствие с разпоредбите на чл. 32, ал. 1 от Устройствения правилник на Министерския съвет и на неговата администрация и ще бъде изготвена справка за отразяването на получените становища. 
Съгласно чл. 26, ал. 2 от Закона за нормативните актове, проектът на Постановление на Министерския съвет за изменение и допълнение на Тарифа за таксите, които се събират от Българския институт по метрология, на доклада към него и частичната предварителна оценка на въздействието ще бъдат публикувани на интернет страницата на Българския институт по метрология, Министерството на икономиката, инвестициите и индустрията и на Портала за обществени консултации на Министерски съвет. Срокът за провеждане на консултациите ще бъде 30 дни.  
Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?

 

	9.  Изисква ли се извършване на цялостна предварителна оценка на въздействието поради очаквани значителни последици?



	10. Приложения:
няма.

	11. Информационни източници:
Отчетен доклад на БИМ за 2025 г., Финансов отчет на БИМ за 2025 г., Методика за определяне на разходоориентиран размер на таксите по чл. 7а от Закона за ограничаване на административното регулиране и административния контрол върху стопанската дейност и разходването им

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:
Име и длъжност: Валентин Старев, главен директор на ГД МИУ, БИМ  
Дата:   …
Подпис:   …

